જો ચાના બગીચાના શ્રમજીવીઓ એક થઈ જાય અને ભાજપ અને તેના ગઠબંધનને સમર્થન આપે તો આસામમાં કેસરિયો છવાઈ જાય. આવું જો થાય તો ઉત્તર પૂર્વના રાજ્યમાં ભાજપની મોટી સફળતા ગણાય. હાલ ત્યાંના આદિવાસીઓમાં પણ કોંગ્રેસ સામેનો મોહભંગ જોઈ શકાય છે.આવાં બધાં સમીકરણોને એક સાથે જોઈએ તો કાંટે કી ટક્કરની શક્યતા કરતા ભાજપની જીતની શક્યતા વધુ પ્રબળ બને છે. અત્રે ઉલ્લેખનીય છે કે ર૦૧૪ની લોકસભાની ચૂંટણીમાં ભાજપને ર૦૧૧ની વિધાનસભાની ચૂંટણી કરતાં રપ% જેટલો માતબર લાભ થયો હતો. અલબત્ત, તે સમયે ‘નરેન્દ્ર મોદી’ લહેર ચાલી રહી હતી. જોકે તાજેતરનાં સર્વેક્ષણોમાં નરેન્દ્ર મોદીની વ્યક્તિગત લોકપ્રિયતા હજુ ટકેલી છે અને ભાજપની રણનીતિ જે આસામમાં જોઈ શકાય છે તે બિહારથી બિલકુલ જુદી જ છે. આમ, આસામમાં મતગણતરી બાદ કમળ મહેકી ઊઠે તો નવાઈ જેવું નહીં હોય.